Feisal Tanjung

Jenderal TNI (Purn.) Feisal Edno Tanjung (17 Juni 1939 – 18 Februari 2013), panèka tokoh militer Indonesia. Feisal panèka lulusan dâri Akademi Militer Nasional Angkatan 1961. Perwira sè bânnyâ' pangalaman è dhibisi komando tempur, teritorial, bân pendidighan. Molaè lakona dhibi'na bânnyâ' èlakonè è pasoghân khusus; Grup Sandhi Yudha RPKAD (satèya Kopassus) bân pas è Brigade Infanteri Lintas Udara 17 Kostrad.

 Latar belakang 
Ana' kapèng lèma' dâri sapolo satarètanan dâri pasangan Amin Husin Abdul Mun’im Tanjung, tokoh Muhammadiyah è Tapanuli Utara bân Siti Rawani Hutagalung. Nyama tengngana "Edno" èpasuwayaghi bi' urudhân laherra (E panèka horof kapèng lèma' alfabet). Nyama bhighâ (keluarga) "Tanjung" bânni nyama sè èghibâ dâri laher. Tape bhuru èangghuy bâkto kaghângnga (tarètan sè palèng ramma) Feisal, Fahmi Ahda Tanjung, molaè sakola kuliah.

Feisal panèka orèng Islam sè taat. Polana mardâ ghi' kènè'na è dhighir serreng, dâddhi Feisal dâri dhimèn terro pèsan dhâddhi perwira Angkatan Laut. Duwa' kalè Feisal nyobha dâp-mandâp (afadhâtar) seleksi Akademi Angkatan Laut (AAL), tape duwa' kalè jhughân iya tak lolos. Sè dâ'-adâ', samarèna marè sakola SMP, iya nyobha fadhâtar dâddhi aspiran kadet AAL tape gâghâl polana omurra ghi' tak cokop. Pas samarèna marè sakola SMA, Feisal nyobha polè fadhâtar seleksi kadet AAL. Salaènna fadhâtar dâ' AAL, bâkto jiyâ Feisal jhughân fadhâtar seleksi taruna Akademi Militer Nasional (AMN). Sorat panggillân dâri AMN dâteng dhibi', dâddhi Feisal tepaksa mabâttalaghi niyatna ghâbây dhâddhi perwira Angkatan Laut.

 Sombher